Oefen jou kind? | Voelgoed
by Blogger - Annien Botha / Jun 26, 2017 / 0 Kommentaar / Gelees deur 411 mense.
Vetsug by kinders is 'n yslike problem. Die kweek van gesonde oefengewoontes is belangrik. Jong kinders (tot en met graad 9) behoort 'n uur per dag te speel en hardloop!
Raak betrokke by sy sport (as jy gelukkig is dat jou kind sport doen). Sport leer hom lewensvaardighede - hardprobeer, deurdruk, en sukses behaal. Maar ongelukkig maak skole 'n te groot ophef van kinders met sporttalent, en die kinders wat uitblink kry die positiewe erkenning. Die outjie wat nie in sport uitblink nie, voel later hy is net goed genoeg om voor die TV of rekenaar te sit. En kinders wat nie in sport presteer nie, is in die meerderheid!! Motiveer hom dat sport nié net vir uitblinkers is nie, maar vir gesondheid, genot en sosiale interaksie (ongelukkig moeiliker gesê as gedaan…)
Jou voorbeeld is belangrik. Jou kind luister dalk selde na wat jy sê, maar let op na wat jy doen. Hulle word wat jy vir hulle WYS om te wees. Wees 'n rolmodel vir hom. Uiteindelik moet sy eie dryfkrag en motivering inskop, maar dit help as daar iemand is na wie hy kan opkyk.